ผมกังวลมากครับผมกลัวจะเป็นต้อหินเหมือนที่ในอินเตอร์เน็ตขอสอบถามผู้รู้หน่อยครับว่าผมจะเป็นอะไรไหมและผมยังเด็กอยู่ด้วยยังไม่อยากเป็นอะไร
สวัสดีค่ะ การเห็นแสงวาบในตา อาจมีสาเหตุจาก วุ้นในตาเสื่อมเกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว โดยหากเป็นมากอาจจะมีจอตาหลุดลอกทำให้เห็นแสงวาบหรือม่านดำได้อีกทั้งการใช้สายตาดูโทรศัพท์มือถือหรือคอมพิวเตอร์ติดต่อกันเป็นเวลานานๆ อาจทำให้เกิดอาการต่างๆ เช่น อาการปวดตาหรือปวดรอบดวงตา ตาพร่ามัวแสบตา เคืองตา ตาแห้ง ปวดศีรษะ มึนหัวปวดคอ ปวดหลัง เมื่อยไหล่ โดยรวมเรียกว่า computer vision syndromeส่วนภาวะต้อหินนั้น เป็นโรคของดวงตาชนิดหนึ่งที่เกิดจากความเสื่อมของเส้นประสาทตา หรือเส้นประสาทตาถูกทำลาย โดยเป็นเส้นประสาทที่เชื่อมระหว่างตากับสมอง อาการอาจมาด้วยปวดตา ปวดศีรษะ ตาแดง ตามัว เห็นแสงรุ้งรอบดวงไฟ และคลื่นไส้ อาเจียนแบบเฉียบพลัน กรณีเป็นต้อหินมุมปิด ถ้าเป็นต้อหินมุมเปิดอาจค่อยๆตามัวลงอย่างช้าๆ จากอาการที่ฟังเบื้องต้นยังไม่เหมือนเป็นต้อหินค่ะไม่ควรใช้สายตาดูโทรศัพท์มือถือหรือคอมพิวเตอร์ติดต่อกันเป็นเวลานาน ให้พักสายตาจากคอมพิวเตอร์หรือมือถืออย่างน้อย 20 วินาที และมองสิ่งที่อยู่ไกลๆ โดยไม่ต้องเพ่งมอง บริหารดวงตาด้วยการกลอกตาไปมาบ่อยๆ หากรู้สึกปวดตา เคืองตา ให้รีบพักการใช้สายตา และควรไปพบจักษุแพทย์เพื่อตรวจเพิ่มเติม